慕容儼
参考资料

↑  《北齐书·卷二十·列传第十二》：慕容俨，字恃德，清都成安人，慕容廆之后也。父叱头，魏南顿太守，身长一丈，腰带九尺。武平初，追赠开府仪同三司、尚书左仆射、持节、都督沧恒二州军事、恒州刺史。
↑  《北齐书·卷二十·列传第十二》：俨容貌出群，衣冠甚伟，不好读书，颇学兵法，工骑射。正光中，魏河间王元琛率众救寿春，辟俨左厢军主，以战功赏帛五十匹。军次西硖石，因解涡阳之围，平仓陵城、荆山戍。梁遣将郑僧等要战，俨击之，斩其将萧乔，梁人奔遁。又袭破王神念等军，擒二百余人，神念仅以身免。三年，梁遣将攻东豫州，大都督元宝掌讨之。俨为别将。郑海珍与战，斩其军主朱僧珍、军副秦太。又击贼王苟于阳夏，平之。
1 2  《北史·卷五十三·列传第四十一》：慕容俨，字恃德，清都人，廆之后也。容貌出群，衣冠甚伟，不好读书，颇学兵法。尔朱氏败，归神武。以勋，累迁五城太守。见东雍州刺史潘相乐，长揖而已。丞尉已下，数罹其罪。乃谓俨曰:“府君，少为群下屈节。”俨攘袂曰：“吾状貌如此，行望人拜，岂可拜人！”神武闻二人在边不和，征相乐还朝，以俨代为刺史。迁东荆州刺史。行次长社，忽为其部下人所执，将投山贼张俭，为守人王崇祖私放，获免。神武仍授以军司，共击平俭，始得达州。沙苑之败，时诸州多翻陷，唯俨获全。
↑  《北齐书·卷二十·列传第十二》：孝昌中，尔朱荣入洛，授俨京畿南面都督。永安中，西荆州为梁将曹义宗所围，俨应募赴之。时北育太守宋带剑谋叛，俨乃轻骑出其不意，直至城下，语云：“大军已到，太守何不迎？”带剑造次惶恐不知所为，便出迎，俨即执之，一郡遂定。又破梁将马元达、蔡天起、柳白嘉等，累有功。除强弩将军。与梁将王玄真、董当门等战，并破之，解穰城围，克复南阳、新乡。转积射将军，持节、豫州防城大都督。
↑  《北齐书校勘记·卷二十·列传第十二·二二》：高梁太守　按魏无“高梁郡”，当是“高凉”之讹。魏书卷一０六地形志上，高凉郡属东雍州。
↑  《资治通鉴·卷一百五十七》：魏荆州刺史郭鸾攻东魏东荆州刺史清都慕容俨，俨昼夜拒战二百余日，乘间出击鸾，大破之。时河南诸州多失守，唯东荆获全。
↑  《北史·卷十四·列传第二》：武定三年，使慕容俨往娉之，号曰蠕蠕公主。
↑  《资治通鉴·卷一百五十九》：欢乃遣镇南将军慕容俨聘之，号曰蠕蠕公主。
↑  《北齐书·卷二十·列传第十二》：尔朱败，与豫州刺史李恩归高祖。以勋累迁安东将军、高梁太守，转五城太守、东雍州刺史。沙苑之败，西魏荆州刺史郭鸾率众攻俨，拒守二百余日，昼夜力战，大破鸾军，追斩三百余级，又擒西魏刺史郭他。时诸州多有翻陷，唯俨获全。进号镇南将军。武定三年，率师解襄州围。频使茹茹。又从攻玉壁，赐帛七百匹并衣帽等。五年，镇河桥五城。侯景叛，俨击陈郡贼，获景麾下厍狄曷赖及伪署太守郑道合、兖州刺史王彦夏、行台狄畅等，擒斩百余级。旋军项城，又擒景伪署刺史辛光及蔡遵，并其部下二千人。六年，除谯州刺史，屡有战功，多所降附。七年，又除胶州刺史。
↑  《资治通鉴·卷一百六十六》：甲午，齐召岳还，使仪同三司清都慕容俨戍郢州。
↑  《资治通鉴·卷一百六十六》：齐慕容俨始入郢州，而侯瑱等奄至城下，俨随方备御，瑱等不能克；乘间出击瑱等军，大破之。城中食尽，煮草木根叶及靴皮带角食之，与士卒分甘共苦，坚守半岁，人无异志。贞阳侯渊明立，乃命瑱等解围，瑱还镇豫章。齐人以城在江外难守，因割以还梁。俨归，望齐主，悲不自胜。齐主呼前，执其手，脱帽看发，叹息久之。
1 2 3  邵正坤. . 吉林市: 吉林人民出版社. 2014: 354. ISBN 978-7-206-10717-7 （中文（简体））.  使用|accessdate=需要含有|url= (帮助)
↑  《北齐书·卷二十·列传第十二》：天保初，除开府仪同三司。六年，梁司徒陆法和、仪同宋茝等率其部下以郢州城内附。时清河王岳帅师江上，乃集诸军议曰："城在江外，人情尚梗，必须才略兼济，忠勇过人，可受此寄耳。"众咸共推俨。岳以为然，遂遣镇郢城。始入，便为梁大都督侯瑱、任约率水陆军奄至城下。俨随方御备，瑱等不能克。又于上流鹦鹉洲上造荻洪竟数里，以塞船路。人信阻绝，城守孤悬，众情危惧，俨导以忠义，又悦以安之。城中先有神祠一所，俗号城隍神，公私每有祈祷。于是顺士卒之心，乃相率祈请，冀获冥祐。须臾，冲风欻起，惊涛涌激，漂断荻洪。约复以铁锁连治，防御弥切。俨还共祈请，风浪夜惊，复以断绝，如此者再三。城人大喜，以为神功。瑱移军于城北，造栅置营，焚烧坊郭，产业皆尽。约将战士万余人，各持攻具，于城南置营垒，南北合势。俨乃率步骑出城奋击，大破之，擒五百余人。先是郢城卑下，兼土疏颓坏，俨更修缮城雉，多作大楼。又造船舰，水陆备具，工无暂阙。萧循又率众五万，与瑱、约合军，夜来攻击。俨与将士力战终夕，至明，约等乃退。追斩瑱骁将张白石首，瑱以千金赎之，不与。夏五月，瑱、约等又相与并力，悉众攻围。城中食少，粮运阻绝，无以为计，唯煮槐楮、桑叶并纻根、水萍、葛、艾等草及靴、皮带、觔角等物而食之。人有死者，即取其肉，火别分啖，唯留骸骨。俨犹申令将士，信赏必罚，分甘同苦，死生以之。自正月至于六月，人无异志。后萧方智立，遣使请和。显祖以城在江表，据守非便，有诏还之。俨望帝，悲不自胜。帝呼令至前，执其手，持俨须鬓，脱帽看发，叹息久之。谓俨曰：“观卿容貌，朕不复相识，自古忠烈，岂能过此！”俨对曰：“臣恃陛下威灵，得申愚节，不屈竖子，重奉圣颜。今虽夕死，没而无恨。”帝嗟称不已。除赵州刺史，进伯为公，赐帛一千匹、钱十万。
↑  《北史·卷五十三·列传第四十一》：天保初，以军功，除开府仪同三司。六年，梁司徒陆法和、仪同宋茝等以郢州城内附。时清河王岳帅师江上，议以城在江外，求忠勇过人者守之。众推俨，遂遣镇郢城。始入而梁大都督侯瑱、任约率水陆军奄至城下，于上流鹦鹉洲造荻葓，竟数里，以塞船路。众惧，俨悦以安之。城中先有神祠一所，俗号城隍神，俨于是顺士卒心祈请，须臾，冲风惊波，漂断荻葓。约复以铁锁连缉，防御弥切。俨还，共祈请，风浪夜惊，葓复断绝。如此再三，城人大喜，以为神助。俨出城奋击，大破之。瑱、约又并力围城。唯煮槐楮叶并纻根、水荭、葛、艾等及靴、皮带、筋角等食之。人死，即火别分食，唯留骸骨。俨犹信赏必罚，分甘同苦。自正月至六月，人无异志。后萧方智立，请和。文宣以城在江表，有诏还之。及至，望帝悲不自胜。帝亲执其手，捋俨须，脱帽看发，叹自久之。曰:“自古忠烈，岂过此也！”除赵州刺史。
↑  《北齐书·卷二十·列传第十二》：九年，又讨贼有功，赐帛一百匹、钱十万。十年，诏除扬州行台，与王贵显、侯子监将兵卫送萧庄。筑郭默、若邪二城。与陈新蔡太守鲁悉达战大蛇洞，破走之。又监萧庄、王琳军，与陈将侯瑱、侯安都战于芜湖，败归。皇建初，别封成阳郡公。天统二年，除特进。四年十月，又别封猗氏县公，并赐金银酒钟各一枚、胡马一匹。五年四月，进爵为义安王。武平元年，出为光州刺史。俨少任侠，交通轻薄，遨游京洛间。及从征讨，每立功效，经略虽非所长，而有将帅之节。所历诸州，虽不能清白守道，亦不贪残。卒，赠司徒、尚书令。子子颙，给事黄门侍郎。
↑  《北史·卷五十三·列传第四十一》：天统四年，别封寄氏县公，并赐金银酒钟各一枚、胡马一疋。五年，进爵为义安王。武平元年，为光州刺史。俨少从征讨，经略虽非所长，而有将帅之节。所历诸州，虽不能清白守道，亦不贪残害物。卒，赠司徒。
↑  《北史·卷三十·列传第十八》：行台慕容恃德常所推重，有疾，谓其子曰:“卢尚书教我为人，有如昆弟。我死，持上骍马与之。”其子以他马往。恃德柩出门自停，不可动，巫祝以为恃德声怒曰:“何不与卢尚书我所骑骍马？”其子遽奉命，柩乃行。潜以马价为营福事。
↑  《太平御览·卷八百九十五·兽部七》：又曰：齐卢潜与特进慕容俨势。俨之将死，谓其子曰:“卢尚书教我为人，我死之后，将吾骍马与之。”其子遂以他马与潜。俨丧出，得停不肯进，巫祝为俨戍曰:“何意不与卢尚书骍马？”其子遵命，俨丧乃行。
↑  刘炜东编著. . 郑州市: 河南美术出版社. 2011年12月: 32. ISBN 9787540122881 （中文（繁體））.  使用|accessdate=需要含有|url= (帮助)
↑  叶炜，刘秀峰. . 上海市: 上海古籍出版社. 2016年: 110–111. ISBN 978-7-5325-7881-8 （中文（繁體））.  使用|accessdate=需要含有|url= (帮助)